**Коми Республикаса**

**эмбур агентстволöн**

**ТШÖКТÖД**

**Коми Республикаса канму эмбурöн веськöдлiгöн да сiйöс асэмбуралiгöн Коми Республикаса эмбур да мукöд инöд да оланпасöн урчитöм кöсйöмъяс дорйöм кузя Коми Республика нимсянь юридическöй вöчöмторъяс збыльмöдiгöн канму удж збыльмöдан административнöй регламент вынсьöдöм йылысь**

«Канму могъяс збыльмöдöм (канму услугаяс сетöм) кузя административнöй регламентъяс лöсьöдан да вынсьöдан пöрадок йылысь» Коми Республикаса Правительстволысь 2009 во урасьöм тöлысь 12 лунся 24 №-а шуöм збыльмöдöм могысь

тшöкта:

1. Вынсьöдны Коми Республикаса канму эмбурöн веськöдлiгöн да сiйöс асэмбуралiгöн Коми Республикаса эмбур да мукöд инöд да оланпасöн урчитöм кöсйöмъяс дорйöм кузя Коми Республика нимсянь юридическöй вöчöмторъяс збыльмöдiгöн канму удж збыльмöдан административнöй регламентсодтöд серти.

2. Тайö тшöктöд збыльмöдöм бöрся видзöдны асэмбуралöмöн да акционер котыръяс уджöн веськöдланiнса начальник О.И.Конаковлы.

Юрнуöдысь В.И.Беляев

Сыктывкар

2010 вося кöч тöлысь 17 лун

133 Д №

ВЫНСЬÖДÖМА

Коми Республикаса эмбур агентстволöн

2010 во кöч тöлысь 17 лунся 133Д №-а тшöктöдöн

(содтöд)

**Коми Республикаса канму эмбурöн веськöдлiгöн да сiйöс асэмбуралiгöн Коми Республикаса эмбур да мукöд инöд да оланпасöн урчитöм кöсйöмъяс дорйöм кузя Коми Республика нимсянь юридическöй вöчöмторъяс збыльмöдiгöн канму удж збыльмöдан**

**АДМИНИСТРАТИВНÖЙ РЕГЛАМЕНТ**

I. Панас

1. Коми Республикаса канму эмбурöн веськöдлiгöн да сiйöс асэмбуралiгöн Коми Республикаса эмбур да мукöд инöд да оланпасöн урчитöм кöсйöмъяс дорйöм кузя Коми Республика нимсянь юридическöй вöчöмторъяс збыльмöдiгöн канму удж збыльмöданадминистративнöй регламентсö (водзö – Регламент) дасьтöма Коми Республикаса эмбур агентствоöн тайö канму удж збыльмöдöмлысь качество да бöртасъяс дорö сибаланлун кыпöдöм могысь да урчитö вöчöмторъяслысь (административнöй процедураяслысь) кадколастъяс да мунанног.

2. Коми Республикаса канму эмбурöн веськöдлiгöн да сiйöс асэмбуралiгöн Коми Республикаса эмбур да мукöд инöд да оланпасöн урчитöм кöсйöмъяс дорйöм кузя Коми Республика нимсянь юридическöй вöчöмторъяс збыльмöдöны (водзö – доръян вöчöмтор) та серти:

1) Россия Федерацияса Оланподув (Российскöй газет, 237 №, 1993.12.25);

2) Россия Федерацияса гражданскöй кодекс (Россия Федерацияса оланпастэчаслöн собрание, 1994.12.05, 32 №, 3301 ст.);

3) Россия Федерацияса гражданскöй процессуальнöй кодекс (Россия Федерацияса оланпастэчаслöн собрание, 2002.11.18, 46 №, 4532 ст.);

4) Россия Федерацияса арбитражнöй процессуальнöй кодекс (Россия Федерацияса оланпастэчаслöн собрание, 2002.07.29, 30 №, 3012 ст.);

5) Россия Федерацияса уголовнöй кодекс (Россия Федерацияса оланпастэчаслöн собрание, 1996.06.17, 25 №, 2954 ст.);

6) Россия Федерацияса уголовнöй процессуальнöй кодекс (Россия Федерацияса оланпастэчаслöн собрание, 2001.12.24, 52 № (I юк.), 4921 ст.);

7) Россия Федерацияса административнöй инöд торкалöмъяс йылысь кодекс (Россия Федерацияса оланпастэчаслöн собрание, 2002.01.07, 1 № (I юк.), 1 ст.);

8) Россия Федерацияса оланiн кодекс 2004.12.29 лунся 188-ФЗ №-а (Россия Федерацияса оланпастэчаслöн собрание, 2005.01.03, 1 № (1 юк.), 14 ст.);

9) Россия Федерацияса му кодекс 2001.10.25 лунся 136-ФЗ №-а (Россия Федерацияса оланпастэчаслöн собрание, 2001.10.29, 44 №, 4147 ст.);

10) «Акционер котыръяс йылысь» Россия Федерацияса 1995 во öшым тöлысь 26 лунся 208-ФЗ №-а Федеральнöй оланпас (Россия Федерацияса оланпастэчаслöн собрание, 1996.01.01, 1 №, 1 ст.);

11) «Канму да муниципальнöй эмбур асэмбуралöм йылысь» Россия Федерацияса 2001 во öшым тöлысь 21 лунся 178-ФЗ №-а Федеральнöй оланпас (Россия Федерацияса оланпастэчаслöн собрание, 2002.01.28, 4 №, 251 ст.);

12) «Россия Федерацияын оланiн фонд асэмбуралöм йылысь» Россия Федерацияса 1991.07.04 лунся 1541-1 №-а РФ оланпас (РСФСР НДС да МС индöд-тшöктöмъяс, 1991.07.11, 23 №, 959 ст.);

13) «Мынтысьны вермытöм (вештысьны вермытöм) йылысь» Россия Федерацияса 2002 во йирым тöлысь 26 лунся 127-ФЗ №-а Федеральнöй оланпас (Россия Федерацияса оланпастэчаслöн собрание, 2002.10.28, 43 №, 4190 ст.);

14) «Канму да муниципальнöй öтувъя предприятиеяс йылысь» Россия Федерацияса 2002 во вöльгым тöлысь 14 лунся 161-ФЗ №-а Федеральнöй оланпас (Россия Федерацияса оланпастэчаслöн собрание, 2002.12.02, 48 №, 4746 ст.);

15) «Россия Федерацияса гражданалысь шыöдчöмъяс видлаланног йылысь» Россия Федерацияса 2006 во ода-кора тöлысь 2 лунся 59-ФЗ №-а Федеральнöй оланпас (Россия Федерацияса оланпастэчаслöн собрание, 2006.05.08, 19 №, 2060 ст.);

16) «Россия Федерацияын третейскöй ёрдъяс йылысь» 2002 во сора тöлысь 24 лунся 102-ФЗ №-а Федеральнöй оланпас (Россия Федерацияса оланпастэчаслöн собрание, 2002.07.29, 30 №, 3019 ст.);

17) «Россия Федерацияса прокуратура йылысь» 1997 во тöвшöр тöлысь 17 лунся 2202-1 №-а Федеральнöй оланпас (Россия Федерацияса оланпастэчаслöн собрание, 1995.11.20, 47 №, 4472 ст.);

18) «Олöмö пöртан производство йылысь» 2007 во йирым тöлысь 2 лунся 229-ФЗ №-а Федеральнöй оланпас (Россия Федерацияса оланпастэчаслöн собрание, 2007.10.08, 41 №, 4849 ст.);

19) Коми Республикаса Оланподув (Коми Республикаса Медвылыс Сöветлöн индöд-тшöктöмъяс, 1994, 2 №, 21 ст.);

20) «Коми Республикаса канму эмбурöн веськöдлöм да вöдитчöм йылысь» Коми Республикаса 2000.12.04 лунся 76-РЗ Оланпас (Коми Республикаса канму власьт органъяслöн индöд-тшöктöмъяс, 2001.03.20, 3 №, 1575 ст.);

21) «Коми Республикаса эмбурöн веськöдлан агентство йылысь» Коми Республикаса Правительстволöн 2004 во öшым тöлысь 28 лунся 254 №-а шуöм (Коми Республикаса канму власьт органъяслöн индöд-тшöктöмъяс, 2005.06.20, 6 №, 3956 ст.);

22) Россия Федерацияса да Коми Республикаса нормативнöй инöда мукöд акт, кутшöмъяс ладмöдöны эмбурöн веськöдлiгöн да сiйöс асэмбуралiгöн Коми Республикаса эмбур да мукöд инöд да оланпасöн урчитöм кöсйöмъяс дорйöмын инöда йитöдын.

3. Канму удж збыльмöдö Коми Республикаса эмбур агенстволöн инöдöн могмöдан юкöн (водзö – юкöн, инöдöн могмöдан юкöн).

4. Канму удж збыльмöдiгöн öтув уджалöны:

1) Россия Федерацияса ёрд да инöд доръян органъяскöд;

2) канму власьт мукöд федеральнöй органкöд, Россия Федерацияса субъектъяслöн канму власьт органъяскöд да меставывса асвеськöдлан органъяскöд;

3) мукöд организациякöд;

4) гражданакöд, ас вылö уджалысьяскöд.

5. Канму удж збыльмöдан бöртасöн лоöны Коми Республикаса эмбур да мукöд инöд да оланпасöн урчитöм кöсйöмъяс дорйöм кузя збыльмöдöм мероприятиеяс.

6. Канму удж збыльмöдöмлысь бöртасъяс босьтöм вылö шыöдчысьясöн лоöны:

- канму власьт да меставывса асвеськöдлан органъяс;

- торъя йöз да юридическöй кывкутысьяс, ас вылö уджалысьяс.

II. Канму удж збыльмöдан пöрадок дорö корöмъяс

Канму удж збыльмöдан правилöяс йылысь юöртанног

7. Коми Республикаса эмбур агентстволöн тэчасса юкöдувъяслöн, кодъяс кывкутöны канму удж збыльмöдöмысь, меститчанiн да уджаланног йылысь, а сiдзжö удж збыльмöдöмлысь пöрадок да мунанног йылысь юöрсö позьö аддзыны:

- Коми Республикаса эмбур агентстволöн официальнöй сайтысь;

- став водзын гижöда консультация сетiгöн;

- устнöя консультация сетiгöн;

- йöзöс юöртан средствоясысь.

Коми Республикаса эмбур агентстволысь йитчан координатяссö (справка сетан телефонъяс, электроннöй пошталöн инпас, Öтуввезйын официальнöй сайтлöн инпас), кутшöмъяс серти позьö босьтны канму удж збыльмöданног да мунанног йылысь юöр, вайöдöма тайö Регламент дорö 1 №-а содтöдын.

8. Став водзын гижöда консультация сетöм.

Став водзын гижöда консультация сетöны йöзöс юöртан средствоясын (ЙЮС) юöртан материалъяс йöзöдöмöн, кытчö пырö Коми Республикаса эмбур агентство сайтын йöзöдöм (водзö – Агентство).

9. Устнöя консультация сетöм.

Устнöя консультация сетöны тайö Регламент дорö 1 №-а содтöдын пасйöм телефонъяс пыр да инöдöн могмöдан юкöнö ас шыöдчигöн юкöнса гражданскöй служащöйöн.

Телефон звöнок вылö вочакыв сетiгöн колö висьтавны ов, ним, вич, чин да юкöнлысь ним, вöзйыны гражданинлы висьтавны, кодi сiйö да юалöмлысь сюрöссö.

Телефон звöнок вылö вочакыв сетiгöн да ас шыöдчигöн чина йöзлы колö воöм запрос серти сетны юöр татшöм юалöмъяс серти:

- пыран номеръяс йылысь, кутшöм улын Агентствоса делопроизводство тэчасын пасйöма канму удж збыльмöдöм кузя шыöдчöмсö;

- Öтуввез-сайтын Агентствоса канму удж збыльмöдан юалöмъяс кузя юöр меститчанiн йылысь пыр.

Гражданинкöд сёрнитiгöн (телефон пыр либö ачыс) чина йöзлы колö лоны вежавидзöмöн да сьöлöмсянь, налысь бур ним да мортлун пыдди пуктöмöн. Канму удж збыльмöданног да мунанног йылысь устнöя юöртiгöн колö сёрнитны официальнöй делöвöй ногöн.

Чина йöз, кодъяс устнöя юöртöны канму удж збыльмöданног да мунанног йылысь, оз вермыны сетны консультация гражданалы сы йылысь, мый оз пыр канму удж збыльмöдöмлöн стандартнöй процедураясö да условиеясö да веськыда либö оз веськыда инмы гражданалöн ас решение вылö.

Чина йöзлы, кодъяс устнöя юöртöны канму удж збыльмöданног да мунанног йылысь, колö примитны став колана мераяс индöм юалöмъяс вылö тырвыйö да öдйö сетан вочакыв сетöмын, сы лыдын мукöд чина йöзöс тайö уджас пыртöмöн; вермö вöзйыны гражданинлы шыöдчыны канму удж збыльмöданног да мунанног йылысь колана юöрла гижöдöн либö урчитны сылы мукöд колана кад канму удж збыльмöданног да мунанног йылысь устнöя юöртöм могысь.

10. Öтуввезйын Агентствоса официальнöй сайт вылын йöзöдöны татшöм юöртан материалъяс:

- канму удж збыльмöдысь Агентствоса юкöнъяслысь тыр ним да тыр пошта инпасъяс;

- справка вылö телефонъяс, кутшöмъяс серти позьö босьтны канму удж збыльмöданног кузя консультация;

- электроннöй поштаса инпасъяс;

- канму удж збыльмöдан административнöй регламент (административнöй процедураяслöн мунанног петкöдлысь блок-схема вылö лöсялана ссылкаясöн) содтöдъясöн.

Канму удж збыльмöданiнъяс дорö корöмъяс

11. Канму удж збыльмöданiнъяслы колö лöсявны татшöм корöмъяслы:

- ыштысь йöзöн виччысянiнъяслы урчитöма местаяс, кöнi эм улöсъяс, пызанъяс (стойкаяс) документъяс оформитöм могысь. Пызанъяс (стойкаяс) вылö эм гижасян бумага да канцелярскöй кöлуй (шарикöвöй ручкаяс) сы мында, мыйта колö колана йöзлы документъяс оформитöм могысь;

- канму удж збыльмöдысь гражданскöй служащöйяслöн уджаланiнъяс могмöдöны компьютеръясöн да оргтехникаöн, мый сетö позянлун котыртны канму удж збыльмöдöм, ас кадö да тырвыйö босьтны услуга сетöм кузя справочнöй юöр.

Коми Республикаса канму эмбурöн веськöдлiгöн да сiйöс асэмбуралiгöн Коми Республикаса эмбур да мукöд инöд да оланпасöн урчитöм кöсйöмъяс дорйöм кузя Коми Республика нимсянь юридическöй вöчöмторъяс збыльмöдöм кузя корöмъяс

12. Административнöй процедураяс збыльмöдан öтувъя кадколастъяс:

- Коми Республикаса эмбур да мукöд инöд да оланпасöн урчитöм кöсйöмъяс дорйöмкöд йитчöм воöм документъяслöн учёт да вöчысьлы сетöм: (1) ёрд актъяс (шуöмъяс, решениеяс, определениеяс, тшöктöдъяс да мук.); (2) ёрд процессö пырысьяссянь процессуальнöй документъяс; (3) ёрд вензьöм нуöдны колана юöра документъяс; (4) Коми Республикаса эмбур да мукöд инöд да оланпасöн урчитöм кöсйöмъяс дорйöмкöд йитчöм мукöд документ –Агентствоö документлöн воöмсянь 1 уджалан лун;

- Коми Республикаса эмбур да мукöд инöд да оланпасöн урчитöм кöсйöмъяс торкалöмъяслöн анализ – вöчысьлы документ воöмсянь 3 уджалан лун;

- колана документъяс чукöртöм – содтöд юöр либö документъяс корны коланлун йылысь решение примитöмсянь 45 уджалан лун;

- иск (шыöдчöм) лöсьöдöм да сетöм – иск (шыöдчöм) лöсьöдöм да сетöм могысь подувъяс йылысь решение примитöмсянь 7 уджалан лун;

- ёрд актъяс обжалуйтöм – ёрд актъяс обжалуйтны подувъяс дырйи процессуальнöй оланпастэчасöн урчитöм обжалуйтан кадколастын;

- ёрдын, третейскöй ёрдын Коми Республикаса кöсйöмъяс петкöдлöм – ёрдын видлалöмлöн кадпас да ин йылысь ёрдса юöртöм, повестка, юöр, определение серти;

- Коми Республикаса эмбур да мукöд инöд да оланпасöн урчитöм кöсйöмъяс ёрдын кындзи дорйöм – ёрдын кындзи дорйöм подувъяс йылысь решение примитöмсянь 14 уджалан лунöн;

- иск (шыöдчöм) сетöм, ёрд акт обжалуйтöм либö Коми Республикаса эмбур да мукöд инöд да оланпасöн урчитöм кöсйöмъяс ёрдын кындзи дорйöм подувъяслöн абутöмлун йылысь шыöдчысьлы вочакыв лöсьöдöм да ыстöм - иск (шыöдчöм) сетöм, ёрд акт обжалуйтöм подувъяслöн абутöмлун урчитöмсянь 7 уджалан лунöн.

13. Канму удж збыльмöдöмын вермöны öткажитны сэк, кор Коми Республикаса инöдъяссö да кöсйöмъяссö абу торкöма да (либö) абуöсь подувъяс иск (шыöдчöм) сетöмлы, ёрд акт обжалуйтöмлы либö Коми Республикаса эмбур да мукöд инöд да оланпасöн урчитöм кöсйöмъяс ёрдын кындзи дорйöмлы. Канму удж збыльмöдöм сувтöдан подувъяс абуöсь, канму уджсö олöмö пöртöны коставлытöг.

14. Канму удж збыльмöдöмлöн мынтысян условиеяс.

Канму удж збыльмöдöны дон босьттöг.

Иск, шыöдчöм ёрдö лöсьöдан пöрадок дорö корöмъяс

15. Иск шыöдчöмъяс да мукöд шыöдчöм, кутшöмъясöс ыстöны ёрд органъясö да кöнi эмöсь Коми Республикаса эмбур да мукöд инöд да оланпасöн урчитöм кöсйöмъяс дорйöмын корöмъяс, оформитöны процессуальнöй оланпастэчасöн урчитöм корöмъяс серти. Ёрд органъясö шыöдчöмъяс, кутшöмъясöс ыстöма Коми Республикаса кöсйöмъяслы паныд мунысь ёрд актъяс обжалуйтöм вылö оформитöны процессуальнöй оланпастэчасöн урчитöм корöмъяс серти.

Отзыв лöсьöдан пöрадок дорö корöмъяс

16. Иск шыöдчöм вылö отзыв, а сiдзжö мукöд процессуальнöй документ, кöнi эмöсь Коми Республикаса эмбур да мукöд инöд да оланпасöн урчитöм кöсйöмъяс дорйöмын подувъяс, оформитöны процессуальнöй оланпастэчасöн урчитöм корöмъяс серти да быть колö пасйыны юöртöм корöмъяс кузя вензьöмъяс оланпасъяс да мукöд нормативнöй инöда акт, а сiдзжö вензьöмъяс подулалысь доказательствояс пасйöмöн.

III. Административнöй процедураяс

17. Коми Республикаса канму эмбурöн веськöдлiгöн да сiйöс асэмбуралiгöн Коми Республикаса эмбур да мукöд инöд да оланпасöн урчитöм кöсйöмъяс дорйöм кузя Коми Республика нимсянь вöчöмторъясö пырöны татшöм административнöй процедураяс:

Коми Республикаса эмбур да мукöд инöд да оланпасöн урчитöм кöсйöмъяс доръян юалöмъяскöд йитчöм воöм документъяслöн учёт да вöчысьлы сетöм;

Коми Республикаса эмбур да мукöд инöд да оланпасöн урчитöм кöсйöмъяс торкалöмъяслöн анализ;

документ бала сöгласуйтöм да кырымалöм;

канму удж збыльмöдöм (доръян вöчöмторъяс олöмö пöртöм) могысь Россия Федерацияса оланпастэчаслöн корöмъясöн урчитöм документъяс чукöртöм;

иск (шыöдчöм) лöсьöдöм да сетöм;

ёрд актъяс обжалуйтöм;

ёрдын, третейскöй ёрдын Коми Республикалысь кöсйöмъяс петкöдлöм;

Коми Республикаса эмбур да мукöд инöд да оланпасöн урчитöм кöсйöмъяс ёрдын кындзи дорйöм;

иск (шыöдчöм) сетöмлы, ёрд акт обжалуйтöмлы либö Коми Республикаса эмбур да мукöд инöд да оланпасöн урчитöм кöсйöмъяс ёрдын кындзи дорйöмлы подувъяслöн абутöм йылысь шыöдчысьлы вочакыв лöсьöдöм да ыстöм.

18. Лоöмторйöн, мый заводитö канму удж збыльмöдöм, лоö Агентствоö документъяслöн, кöнi эмöсь Коми Республикаса канму эмбурöн веськöдлöмын да сiйöс асэмбуралöмын Коми Республикаса эмбур да мукöд инöд да оланпасöн урчитöм кöсйöмъяс торкалöмъяс йылысь юöр либö пасйöма ёрдö иск либö мукöд шыöдчöм, ёрдысь кындзи органъясö шыöдчöм сетöмлöн подувъяс (водзö – документъяс, кутшöмъяс йитöмаöсь Коми Республикаса эмбур да мукöд инöд да оланпасöн урчитöм кöсйöмъяс дорйöмкöд).

19. Коми Республикаса эмбур да мукöд инöд да оланпасöн урчитöм кöсйöмъяс доръян юалöмъяскöд йитчöм воöм документъяслöн учёт да вöчысьлы сетöм.

19.1. Делопроизводствоса пöрадок серти примитöм документлы, кутшöм йитчöма Коми Республикаса эмбур да мукöд инöд да оланпасöн урчитöм кöсйöмъяс доръян юалöмъяскöд, сетöны пасъян номер примитан кадпас пасйöмöн.

19.2. Коми Республикаса эмбур да мукöд инöд да оланпасöн урчитöм кöсйöмъяс доръян юалöмъяскöд йитчöм документсö видлалö Агентствоса юрнуöдысь, Агентствоса юрнуöдысьöс вежысьяс, асэмбуралöмöн да акционер котыръяс уджöн веськöдланiнса начальник (водзö – веськöдланiнса начальник) Агентствоса юрнуöдысь да сiйöс вежысьяс костын уджмогъяс юклöм да Агентствоса сотрудникъяслöн чина регламентъяс йылысь тшöктöд серти.

Республикаса эмбур да мукöд инöд да оланпасöн урчитöм кöсйöмъяс доръян юалöмъяскöд йитчöм документсö видлалöмлöн бöртасъяс серти Агентствоса юрнуöдысь, Агентствоса юрнуöдысьöс вежысьяс, веськöдланiнса начальник гижöны тайö документ серти резолюция да сетöны сiйöс делопроизводствоса пöрадок серти Агентствоса кадръяс да котыртан удж юкöнлы инöдöн могмöдан юкöнса начальниклы (водзö – юкöнса начальник) збыльмöдöм могысь сетöм вылö.

19.3. Агентствоса кадръяс да котыртан удж юкöн пыртö Коми Республикаса эмбур да мукöд инöд да оланпасöн урчитöм кöсйöмъяс доръян юалöмъяскöд йитчöм документ серти вöчысь кузя юöрсö да резолюциясö Агентстволöн делопроизводствоса даннöйяс базаö да сетö документсö збыльмöдны юкöнса начальниклы.

19.4. Юкöнса начальник öти уджалан лунöн водзвыв видлалö Коми Республикаса эмбур да мукöд инöд да оланпасöн урчитöм кöсйöмъяс доръян юалöмъяскöд йитчöм документсö да сетö сiйöс збыльмöдны юкöнын уджмогъяс юклöм серти чина регламент кузя юкöнса урчитöм сотрудниклы либö кольö аслыс видлалöм могысь.

Административнöй процедуралöн бöртасöн лоö Коми Республикаса эмбур да мукöд инöд да оланпасöн урчитöм кöсйöмъяс доръян юалöмъяскöд йитчöм документ сетöм.

20. Коми Республикаса эмбур да мукöд инöд да оланпасöн урчитöм кöсйöмъяс торкалöмъяслöн анализ

20.1. Коми Республикаса эмбур да мукöд инöд да оланпасöн урчитöм кöсйöмъяс доръян юалöмъяскöд йитчöм документ (водзö – документ) воöм бöрын вöчысь видлалö документлысь резолюциясö, збыльмöдан кадколастъяс, документъяслысь сюрöссö.

20.2. Сэсся вöчысь куим уджалан лунöн вöчö документлысь Коми Республикаса эмбур да мукöд инöд да оланпасöн урчитöм кöсйöмъяс торкалöмъяслысь анализ.

20.3. Коми Республикаса инöдъяс да кöсйöмъяс торкалiгöн вöчысь анализируйтö иск (шыöдчöм) сетöмлысь, ёрд акт обжалуйтöмлысь да/либö мунан ёрд процессö либö ёрдын кындзи дорйöмö пырöдчöмлысь подувъяс.

Нуöдöм анализлöн кывкöртöдъяс серти примитöны татшöм решениеяс пиысь öти:

- содтöд юöр либö документъяс корöмлöн коланлун йылысь;

- эмöсь иск (шыöдчöм) лöсьöдöмлы да сетöмлы подувъяс;

- эмöсь ёрд актъяс обжалуйтöмлы подувъяс;

- эмöсь мунан ёрд процессö пырöдчöмлы подувъяс;

- эмöсь Коми Республикаса эмбур да мукöд инöд да оланпасöн урчитöм кöсйöмъяс ёрдын кындзи дорйöмлы подувъяс;

- вылынджык вайöдöм вöчöмторъяс нуöдöмлы подувъяс абуöсь, сы лыдын Коми Республикаса инöдъяссö да кöсйöмъяссö абу торкöма.

20.4. Примитöм решение йылысь юöртöны шыöдчысьлы.

Шыöдчысьлы вочакыв сöгласуйтан да кырымалан процедуралöн пöрадокыслы колö лöсявны тайö Регламентса 21 пунктын пасйöм пöрадок серти.

Шыöдчысьлы вочакывсö ыстöны пошта пыр.

Административнöй процедуралöн бöртасöн лоö Коми Республикаса эмбур кöсйöмъяс дорйыны коланлун йылысь либö Коми Республикаса эмбур кöсйöмъяс дорйöмлы подувъяслöн абутöм йылысь решение примитöм.

21. Документ бала сöгласуйтöм да кырымалöм

21.1. Дасьтöм документ баласö вöчысь, документ дасьтöмысь кывкутысь сетö юкöнса начальниклы.

21.2. Юкöнса начальник видлалö дасьтöм документ баласö оланпастэчасöн урчитöм корöмъяслы лöсялöм вылö. Тайö вöчöмтор збыльмöдöмлöн медыджыд кадколастыс 1 уджалан лун.

21.3. Дасьтöм документ бала серти кö эмöсь тырымтöмторъяс, сэки юкöнса начальник бергöдö сiйöс бурмöдны документ дасьтöмысь кывкутысьлы.

Документ бала кö лöсялö урчитöм корöмъяслы, сэки юкöнса начальник кырымалö баласö да сетö сiйöс сöгласуйтны веськöдланiнса начальниклы. Тайö вöчöмтор збыльмöдöмлöн медыджыд кадколастыс 1 уджалан лун.

21.4. Дасьтöм документ бала серти кö эмöсь тырымтöмторъяс, сэки веськöдланiнса начальник бергöдö сiйöс бурмöдны юкöнса начальниклы делопроизводствоса пöрадок серти. Юкöнса начальник сетö документ баласö документ вöчöмысь кывкутысь вöчысьлы. Тайö вöчöмтор збыльмöдöмлöн медыджыд кадколастыс 2 уджалан лун.

Документ дасьтöмысь кывкутысь вöчысь бырöдö тырымтöмторъяс. Тайö вöчöмтор збыльмöдöмлöн медыджыд кадколастыс 1 уджалан лун.

Документ дасьтöмысь кывкутысь вöчысь пöртö олöмö тайö Регламентса 21.1 п. урчитöм вöчöмторъяс.

21.5. Тырмытöмторъяс кö абуöсь, веськöдланiнса начальник сöгласуйтö документ баласö, юкöнса начальник сетö сiйöс документ дасьтöмысь кывкутысь вöчысьлы.

21.6. Вöчысь делопроизводство пöрадок серти сетö документ баласö юкöнса начальниклöн да веськöдланiнса начальниклöн кырымпасъясöн кырымавны Агентствоса юрнуöдысьлы либö сiйöс вежысьлы, кодöс уполномочитöма кырымавны документсö.

21.7. Агентствоса юрнуöдысь либö Агентствоса юрнуöдысьöс вежысь, кодöс уполномочитöма кырымавны документ, видлалö дасьтöм документ баласö урчитöм корöмъяслы лöсялöм вылö. Тайö вöчöмтор збыльмöдöмлöн медыджыд кадколастыс 2 уджалан лун.

21.8. Дасьтöм документ бала серти кö эмöсь тырмытöмторъяс, сэки Агентствоса юрнуöдысь либö Агентствоса юрнуöдысьöс вежысь, кодöс уполномочитöма кырымавны документ, бергöдö сiйöс бурмöдöм вылö юкöнса начальниклы делопроизводство пöрадок серти. Юкöнса начальник сетö документ дасьтöмысь кывкутысь вöчысьлы. Тайö вöчöмтор збыльмöдöмлöн медыджыд кадколастыс 2 уджалан лун.

21.9. Документ балаыс кö лöсялö урчитöм корöмъяслы Агентствоса юрнуöдысь либö Агентствоса юрнуöдысьöс вежысь, кодöс уполномочитöма кырымавны документ, кырымалö сiйöс да сетö делопроизводство пöрадок серти юкöнса начальниклы. Тайö вöчöмтор збыльмöдöмлöн медыджыд кадколастыс 2 уджалан лун.

21.10. Документ бала бергöдiгöн документ дасьтöмысь кывкутысь вöчысь бырöдö тырымтöмторъяс. Тайö вöчöмтор збыльмöдöмлöн медыджыд кадколастыс 1 уджалан лун.

21.11. Тырмытöмторъяс бырöдöм бöрын документ дасьтöмысь кывкутысь вöчысь пöртö олöмö тайö Регламентса 21.1 п. урчитöм вöчöмторъяс.

22. Канму удж збыльмöдöм (доръян вöчöмторъяс олöмö пöртöм) могысь Коми Республикаса оланпастэчаслöн корöмъясöн урчитöм документъяс чукöртöм

22.1. Содтöд юöр либö документ корны коланлун дырйи вöчысь лöсьöдö лöсялана поручение (запрос) бала.

Коланлун серти дасьтöны служебнöй записка поручение збыльмöдöмлысь кадколаст нюжöдöм йылысь подула корöмöн.

22.2. Вöчысь ыстö поручение (запрос) бала сöгласуйтöм да кырымалöм вылö. Поручение (запрос) сöгласуйтан да кырымалан процедура пöрадокыс лöсялö тайö Регламентса 21 пунктын пасйöм пöрадоклы.

22.3. Сэсся вöчысь сетö содтöд юöр корöм йылысь поручениесö (запросö) ыстыны делопроизводствоса пöрадокын да (либö) ыстö ачыс (нарошнöйкöд) адресатлы.

Тайö вöчöмтор збыльмöдöмлöн медыджыд кадколастыс 1 уджалан лун.

Запросö вöчысь вермас ыстыны электроннöй пошта пыр да факсимильнöй связь пыр.

Документъяс чукöртöмлöн öтувъя кадколастыс: запрос ыстöмсянь 45 уджалан лунысь абу унджык.

Административнöй процедуралöн бöртасыс лоö колана документъяс воöм.

22.4. Содтöд юöр либö документъяс босьтöм бöрын запрос подув вылын збыльмöдöны тайö Регламентса 20 пункт сэки, кор эз вöв примитöма Регламентлöн 20.3 пунктса 4-8 абзацъясöн урчитöм решениеясысь ни öтиыс.

23. Иск (шыöдчöм) лöсьöдöм да сетöм

23.1. Иск (шыöдчöм) лöсьöдöмлы да сетöмлы подувъяс дырйи вöчысь планируйтö удж тшöктöм збыльмöдöм кузя.

23.2. Вöчысь анализируйтö юöрлысь тырвыйöлунсö.

Содтöд юöр кöрöм коланлун серти збыльмöдö тайö Регламентса 22 пункт.

23.3. Вöчысь дасьтö иск бала.

23.4. Иск сöгласуйтан да кырымалан процедура пöрадок лöсялö тайö Регламентса 21 пунктын пасйöм пöрадоклы.

23.5. Кырымалöм исксö процессуальнöй оланпастэчасöн урчитöм корöмъясö кутчысьöмöн вöчысь сетö делопроизводство пöрадок серти ёрдö ыстöм могысь (иск шыöдчöмлысь оригиналсö). Коланлун серти иск шыöдчöм копияяссö вöчысь сетö ыстыны мукöд йöзлы, кодъяс пырöдчöны делöö, заказнöй письмööн сетöм йылысь юöртöмöн.

Иск лöсьöдöмлöн да сетöмлöн öтувъя кадколастыс оз вермы лоны 7 уджалан лунысь дырджык.

Административнöй процедуралöн бöртасöн лоö иск шыöдчöм, кодöс сетöма видлавны ёрд органъяслы.

24. Ёрд актъяс обжалуйтöм

24.1. Ёрд актъяс обжалуйтан подувъяс дырйи норасьöм лöсьöдöмысь кывкутысь вöчысь планируйтö удж тшöктöм збыльмöдöм кузя.

24.2. Вöчысь анализируйтö воöм юöрлысь тырвыйöлун.

Содтöд юöр корöм коланлун серти збыльмöдö тайö Регламентса 22 пункт.

24.3. Вöчысь дасьтö апелляционнöй, кассационнöй да мукöд сикас норасьöм (водзö – норасьöм) бала.

24.4. Норасьöм сöгласуйтан да кырымалан процедура пöрадок лöсялö тайö Регламентса 21 пунктын пасйöм пöрадоклы.

24.5. Норасьöм лöсьöдöмысь кывкутысь кырымалöм норасьöмсö сетö ёрдö ыстöм могысь. Коланлун серти норасьöм копиясö ыстöны мукöд йöзлы, кодъяс пырöдчöны делöö, заказнöй письмööн сетöм йылысь юöртöмöн либö сетöны найöс петкöдлысьяслы асьныс расписка улö.

Тайö вöчöмтор збыльмöдöмлöн медыджыд кадколастыс 1 уджалан лун.

Норасьöм дасьтöмлöн öтувъя кадколастыс: процессуальнöй оланпастэчасöн урчитöм кадколастъяс серти.

Административнöй процедуралöн бöртасöн лоö ёрд акт вылö норасьöм, кодöс сетöма ёрд органъяслы.

25. Ёрдын, третейскöй ёрдын Коми Республикаса кöсйöмъяс петкöдлöм

25.1. Ёрд вензьöмъясын Коми Республикаса кöсйöмъяс петкöдлöны процессуальнöй оланпастэчасöн, а сiдзжö третейскöй ёрдъяслысь статус ладмöдан оланпастэчасöн урчитöм пöрадокын тайö Регламентса быть корöмъяс тöд вылö босьтöмöн.

25.2. Мунан ёрд процессö пырöдчан подувъяс, ёрд заседание кадпас йылысь извещениеяс, определениеяс дырйи ёрдын Коми Республикаса кöсйöмъяс петкöдлöмысь кывкутысь вöчысь планируйтö удж тшöктöм збыльмöдöм кузя.

25.3. Та бöрын ёрдын Коми Республикаса кöсйöмъяс петкöдлöмысь кывкутысь анализируйтö воöм юöрлысь тырвыйöлун.

Содтöд юöр кöрöм коланлун серти збыльмöдö тайö Регламентса 22 пункт.

25.4. Ёрдын Коми Республикаса кöсйöмъяс петкöдлöмысь кывкутысь анализируйтö ёрд заседаниеын пырöдчыны коланлун йылысь.

25.5. Ёрд заседаниеын участвуйтöмын ковтöм дырйи ёрдын Коми Республикаса кöсйöмъяс петкöдлöмысь кывкутысь юöртö та йылысь юкöнса начальниклы.

25.6. Юкöнса начальник примитö отзыв лöсьöдöмлöн коланлун йылысь либö отзыв лöсьöдöмын ковтöмлун йылысь, ёрд заседаниеын участвуйтны коланлун либö ковтöмлун йылысь решение.

25.7. Отзыв лöсьöдны коланлун йылысь решение юкöнса начальникöн примитiгöн ёрдын Коми Республикаса кöсйöмъяс петкöдлöмысь кывкутысь лöсьöдö отзыв бала.

25.8. Отзыв бала сöгласуйтан да кырымалан процедуралысь пöрадокыс лöсялö тайö Регламентса 21 пунктын пасйöм пöрадоклы.

25.9. Кырымалöм отзывсö вöчысь процессуальнöй оланпастэчасöн урчитöм корöмъяс кутчысьöмöн сетö делопроизводство пöрадокын ёрдö ыстöм вылö (оригиналсö). Коланлун серти отзыв копиясö вöчысь сетö мукöд йöзлы, кодъяс пырöдчöны делöö, заказнöй письмööн сетöм йылысь юöртöмöн.

25.10. Ёрд заседаниеын участвуйтны коланлун дырйи ёрдын Коми Республикаса кöсйöмъяс петкöдлöмысь кывкутысь дасьтысьö ёрд заседание дорö.

Тайö вöчöмтор збыльмöдöмлöн медыджыд кадколастыс 5 уджалан лун.

25.11. Ёрдын Коми Республикаса кöсйöмъяс петкöдлöмысь кывкутысь участвуйтö ёрд заседаниеын процессуальнöй оланпастэчасöн урчитöм пöрадокын.

25.12. Ёрд заседание помасьöм бöрын ёрдын Коми Республикаса кöсйöмъяс петкöдлöмысь кывкутысь дасьтö да сетö юкöнса начальниклы ёрд заседание мунанног йылысь юöр.

Административнöй процедуралöн бöртасöн лоö отзыв, ёрд заседаниеын представительство.

26. Коми Республикаса эмбур да мукöд инöд да оланпасöн урчитöм кöсйöмъяс ёрдын кындзи дорйöм

26.1. Коми Республикаса эмбур да мукöд инöд да оланпасöн урчитöм кöсйöмъяс ёрдын кындзи дорйöны (водзö – ёрдын кындзи дорйöм) вына оланпастэчасöн урчитöм пöрадок серти тайö Регламентса быть корöмъяс тöд вылö босьтöмöн Коми Республикаса эмбур да мукöд инöд да оланпасöн урчитöм кöсйöмъяс торкалöмъяс йылысь инöд видзан органъясö шыöдчöм ыстöмöн.

26.2. Коми Республикаса эмбур да мукöд инöд да оланпасöн урчитöм кöсйöмъяс ёрдын кындзи дорйöмлы подувъяс дырйи ёрдын кындзи дорйöмысь кывкутысь планируйтö ёрдын кындзи дорйöм.

26.3. Ёрдын кындзи дорйöмысь кывкутысь анализируйтö юöрлысь тырвыйöлун.

Содтöд юöр кöрöм коланлун серти збыльмöдö тайö Регламентса 22 пункт.

26.4. Ёрдын кындзи дорйöмысь кывкутысь дасьтö инöд доръян органъясö Коми Республикаса эмбур да мукöд инöд да оланпасöн урчитöм кöсйöмъяс торкалöмъяс йылысь шыöдчöм бала (водзö – инöд доръян органъясö шыöдчöм бала).

26.5. Инöд доръян органъясö шыöдчöм бала сöгласуйтан да кырымалан процедуралысь пöрадокыс лöсялö тайö Регламентса 21 пунктын пасйöм пöрадоклы.

26.6. Инöд доръян органъясö кырымалöм шыöдчöмсö ёрдын кындзи дорйöмысь кывкутысь сетö ыстыны делопроизводствоса пöрадок серти.

Тайö вöчöмтор збыльмöдöмлöн медыджыд кадколастыс 1 уджалан лун.

Коми Республикаса эмбур да мукöд инöд да оланпасöн урчитöм кöсйöмъяс ёрдын кындзи дорйöмлöн öтувъя кадколастыс абу дырджык ёрдын кындзи дорйöмлы подувъяс йылысь решение примитöмсянь 14 уджалан лунысь.

Административнöй процедуралöн бöртасöн лоö инöд доръян органъясö Коми Республикаса эмбур да мукöд инöд да оланпасöн урчитöм кöсйöмъяс торкалöмъяс йылысь шыöдчöм бала.

27. Иск (шыöдчöм) сетöмлы, ёрд акт обжалуйтöмлы либö Коми Республикаса эмбур да мукöд инöд да оланпасöн урчитöм кöсйöмъяс ёрдын кындзи дорйöмлы подувъяслöн абутöм йылысь шыöдчысьлы вочакыв лöсьöдöм

27.1. Абуöсь кö Коми Республикаса эмбур да мукöд инöд да оланпасöн урчитöм кöсйöмъяс торкалöмъяс либö иск (шыöдчöм) сетöмлы, ёрд акт обжалуйтöмлы либö Коми Республикаса эмбур да мукöд инöд да оланпасöн урчитöм кöсйöмъяс ёрдын кындзи дорйöмлы подувъяс вочакыв лöсьöдöмысь кывкутысь планируйтö удж тшöктöм збыльмöдöм кузя.

27.2. Вочакыв лöсьöдöмысь кывкутысь дасьтö вочакыв бала.

27.3. Вочакыв бала сöгласуйтан да кырымалан процедуралысь пöрадокыс лöсялö тайö Регламентса 21 пунктын пасйöм пöрадоклы.

27.4. Кырымалöм вочакывсö вочакыв лöсьöдöмысь кывкутысь сетö ыстыны адресатлы делопроизводствоса пöрадок серти.

Тайö вöчöмтор збыльмöдöмлöн медыджыд кадколастыс 1 уджалан лун.

Шыöдчысьлы вочакыв лöсьöдöмлöн öтувъя кадколастыс: 7 уджалан лунысь абу унджык.

Административнöй процедуралöн бöртасöн лоö шыöдчысьлы Коми Республикаса эмбур кöсйöмъяс дорйöмлы подувъяслöн абутöм йылысь вочакыв.

IV. Канму удж збыльмöдöм бöрся видзöдан пöрадок да формаяс

28. Канму удж збыльмöдöм бöрся видзöдöны, кытчö пырö канму удж збыльмöдiгöн решениеяс примитöм да вöчöмторъяс бöрся видзöдöм, татшöм формаясын:

- водзвыв видзöдöм – документ балаяс дасьтöм бöрся, ёрд заседаниеын пырöдчöм дорö дасьтысьöм бöрся видзöдöм;

- быдлунъя видзöдöм - Коми Республикаса эмбур да мукöд инöд да оланпасöн урчитöм кöсйöмъяс дорйöм могмöдöм кузя решениеяс ас кадö да бура примитöм бöрся, сы лыдын ёрд заседаниеясын ас кадö да бура пырöдчöм, искъяс, норасьöмъяс, а сiдзжö мукöд гижöда позиция, кöнi эмöсь Коми Республикаса эмбур да мукöд инöд да оланпасöн урчитöм кöсйöмъяс дорйöм кузя подувъяс, ас кадö да бура дасьтöм да ыстöм бöрся да мукöдтор видзöдöм;

- водзö вылö видзöдöм – лöсялана отчётносьтлысь да прöверкаяслöн материалъяслысь анализ подув вылын Коми Республикаса эмбур да мукöд инöд да оланпасöн урчитöм кöсйöмъяс дорйöм кузя уджлöн кывкöртöдъяс кузя видзöдöм.

29. Водзвыв да быд лун видзöдöны вöчыськöд уджалiгöн Коми Республикаса эмбур да мукöд инöд да оланпасöн урчитöм кöсйöмъяс доръян документъяс серти. Водзö вылö видзöдöны Агентствоса юрнуöдысьöн решение серти Коми Республикаса уполномочитöм канму органъяслысь прöверкаяс материалъяс, даннöйöясöн, сы лыдын Коми Республикаса эмбур да мукöд инöд да оланпасöн урчитöм кöсйöмъяс дорйöм кузя уджлöн кывкöртöдъясöн, документъяслысь анализ вöчöмлöн кывкöртöдъяс подув вылын.

Быд лун видзöдöмлысь тшöкыдлунсö урчитö Коми Республикаса эмбур агентствоса юрнуöдысь.

30. Канму удж збыльмöдöмлысь тырвыйöлунлöн да качестволöн планöвöй прöверкаяс нуöдöны кварталын öтиысь оз тшöкыдджыка, непланöвöй прöверкаяссö нуöдöны шыöдчысьяслöн шыöдчöмъяс (норасьöмъяс) подув вылын. Канму удж збыльмöдöм бöрся видзöдан пöрадоксö да формасö урчитö Коми Республикаса эмбур агентствоса юрнуöдысь.

31. Тайö Регламентын пасйöм Агентствоса уполномочитöм чина йöз кывкутöны канму удж збыльмöдiгöн примитöм решениеясысь да вöчöмторъясысь (вöчтöмторъясысь) Россия Федерацияса оланпастэчас серти.

V. Канму удж збыльмöдiгöн чина мортöн вöчöмтор (вöчтöмтор), а сiдзжö сыöн примитöм решение обжалуйтанног

Ёрдöдз обжалуйтöм

32. Шыöдчысьяс вермöны шыöдчыны норасьöмöн либö гижöда шыöдчöмöн канму удж збыльмöдiгöн чина мортöн вöчöмтор (вöчтöмтор), а сiдзжö сыöн примитöм решение вылö.

Обжалуйтанторнас вермöны лоны Агентствоса чина мортлöн вöчöмторъяс (вöчтöмторъяс) да решениеяс.

Шыöдчысьлöн эм инöд Россия Федерацияса оланпастэчасöн урчитöм подувъяс серти шыöдчыны Агентствоö норасьöмöн, мый лоö подулöн ёрдöдз обжалуйтöм процедура заводитöмлы.

Норасьöмсö гижöны Агентствоса юрнуöдысь ним вылö.

Гражданасянь норасьöмъяс, сы лыдын норасьöм вылö вочакыв сеттöм вылö подувъяс, видлаланногсö урчитöма «Россия Федерацияса гражданасянь шыöдчöмъяс видлаланног йылысь» 2006 во ода-кора тöлысь 2 лунся 59-ФЗ №-а Федеральнöй оланпасöн.

Гижöда норасьöм воигöн, кöнi эмöсь ёрччана либö увтыртана кывъяс, канму органса эмбурлы грöзитöм, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы грöзитöм, Агентствоса юрнуöдысь, а кор сiйö абу – вежысь вермö норасьöмын пасйöм юалöмъяс вылö вочакывсö не сетны да юöртны шыöдчысьлы, мый оз позь лёкланьö бергöдны инöд.

Кор шыöдчöмсö оз позь лыддьыны, сэки норасьöм вылö вочакывсö оз сетны, та йылысь юöртöны норасьöм ыстысь шыöдчысьлы, позьö кö лыддьыны сылысь овсö да пошта инпассö.

Кор норасьöмын эмöсь юалöм, мый серти унаысь нин вöлi сетöма гижöда вочакыв водзынджык ыстöм норасьöмъяс серти да норасьöмын абу вайöдöма выль подувъяс да лоöмторъяс, сэки Агентствоса юрнуöдысь, а кор сiйö абу – вежысь вермö примитны öчереднöй норасьöмлöн подувтöм йылысь да тайö юалöм серти шыöдчыськöд гижасьны дугöдöм йылысь решение пасйöм норасьöмсö да водзынджык ыстöм норасьöмъяссö ыстывлiсны öти канму органö. Тайö решение йылысь юöртöны норасьöм ыстысь шыöдчысьлы.

Кор бырöдöма помкаяс, мыйяс серти норасьöмын пасйöм юалöмъяс серти вочакыв эз сетны, сэки гражданин вермö выльысь ыстыны норасьöмсö Агентствоö.

Шыöдчысьлöн эм инöд босьтны норасьöм подулалöм да видлалöм могысь колана юöр да документъяс.

Ёрдöдз обжалуйтiгöн норасьöм видлалöмлöн бöртасöн лоö шыöдчысьлы гижöда вочакыв. Шыöдчысьлы вочакыв сöгласуйтан да кырымалан ногыс лöсялö тайö Регламентса 17 пунктын пасйöм пöрадоклы. Шыöдчысьлы вочакывсö ыстöны пошта пыр.

Норасьöм видалалан кадколастыс – норасьöм воан да делопроизводство пöрадок серти пасъян лунсянь 30 лун.

Ёрдын обжалуйтöм

33. Канму удж збыльмöдiгöн чина йöзöн примитöм решениеяс, а сiдзжö вöчöмторъяс (вöчтöмторъяс) вермöны обжалуйтны ёрдын.

Норасьöмöн ёрдö шыöдчöм могысь «Гражданалысь инöдъяс да вöля торкысь вöчöмторъяс да решениеяс ёрдын обжалуйтöм йылысь» Россия Федерацияса 1993 во косму тöлысь 27 лунся 4866-1 №-а Оланпасса 5 статья серти урчитöны татшöм кадколастъяс:

куим тöлысь лунсянь, кор шыöдчысь тöдмалiс сылысь инöдъяс торкалöм йылысь;

öти тöлысь лунсянь, кор гражданин босьтiс норасьöм могмöдöмын Агентстволысь öткажитöм йылысь гижöда юöртöм либö норасьöм сетöмсянь тöлысь бöрын, шыöдчысь кö эз босьт сы вылö гижöда вочакыв.

Пыдди пуктана помка вöсна норасьöм сетöмлысь кадколаст мунöмсö вермöны урчитны ёрдын.

Агентствоса чина йöзлöн вöчöмторъяс (вöчтöмторъяс) вылö норасьöмъяссö видлалöны öтувъя юрисдикцияа ёрдъясöн да арбитражнöй ёрдöн.

Коми Республикаса канму эмбурöн веськöдлiгöн да сiйöс асэмбуралiгöн Коми Республикаса эмбур да мукöд инöд да оланпасöн урчитöм кöсйöмъяс дорйöм кузя Коми Республика нимсянь юридическöй вöчöмторъяс збыльмöдiгöн канму удж збыльмöдан

административнöй регламент дорö

1 №-а содтöд

Коми Республикаса эмбур агентстволöн меститчанiн, йитчан телефонъяс, öтуввез-инпас, уджаланног йылысь

**ЮÖРЪЯС**

Коми Республикаса эмбур агентство.

Инпас: Интернациональнöй ул., 108 к., Сыктывкар, Коми Республика, 167010.

Телефон:

- (8212) 24-32-36 (водзвежöс).

Электроннöй пошталöн инпас: E-mail:miokomi@mail.ru

Официальнöй сайт: www.agui.rkomi.ru

Коми Республикаса эмбур агентстволöн уджаланног

Выльлун – четверг: 09.00 – 18.00 (кост 13.00-сянь 14.00-öдз).

Пекнича: 09.00 – 17.00 (кост 13.00-сянь 14.00-öдз).

Субöта: шойччан лун.

Вежалун: войччан лун.

Коми Республикалöн эмбур агентствоса уджалысьяслы-анъяслы урчитöма татшöм уджаланног:

Выльлун – четверг: 09.00 – 17.30 (кост 13.00-сянь 14.00-öдз).

Пекнича: 09.00 – 16.00 (кост 13.00-сянь 14.00-öдз).

Субöта: шойччан лун.

Вежалун: войччан лун.

Канму услуга сетöм кузя консультация сетан телефонъяс: (8212) 24-64-87, 24-62-15.

Шыöдчысьяссянь шыöдчöмъяс да документъяс примитöны 210 кабинетын.

Консультация сетöм могысь примитöны, шыöдчысьяссянь шыöдчöмъяс да документъяс примитöны 316, 215 кабинетъясын.

Коми Республикаса канму эмбурöн веськöдлiгöн да сiйöс асэмбуралiгöн Коми Республикаса эмбур да мукöд инöд да оланпасöн урчитöм кöсйöмъяс дорйöм кузя Коми Республика нимсянь юридическöй вöчöмторъяс збыльмöдiгöн канму удж збыльмöдан

административнöй регламент дорö

2 №-а содтöд

КОМИ РЕСПУБЛИКАСА КАНМУ ЭМБУРÖН ВЕСЬКÖДЛIГÖН ДА СIЙÖС АСЭМБУРАЛIГÖН КОМИ РЕСПУБЛИКАСА ЭМБУР ДА МУКÖД ИНÖД ДА ОЛАНПАСÖН УРЧИТÖМ КÖСЙÖМЪЯС ДОРЙÖМ КУЗЯ КОМИ РЕСПУБЛИКА НИМСЯНЬ ЮРИДИЧЕСКÖЙ ВÖЧÖМТОРЪЯС ЗБЫЛЬМÖДIГÖН КАНМУ УДЖ ЗБЫЛЬМÖДАН

БЛОК-СХЕМА

«Коми Республикаса эмбур да мукöд инöд да оланпасöн урчитöм кöсйöмъяс доръян юалöмъяскöд йитчöм воöм документъяслöн учёт да вöчысьлы сетöм» административнöй процедура

|  |  |
| --- | --- |
| Документлы, кутшöм йитчöма Коми Республикаса эмбур да мукöд инöд да оланпасöн урчитöм кöсйöмъяс доръян юалöмъяскöд, пасъян номер сетöм примитан кадпас пасйöмöн | Кадръяс да котыртан удж юкöн |
| **↓** |  |
| Документ видлалöм | Агентствоса юрнуöдысь, Агентствоса юрнуöдысьöс вежысь, веськöдланiнса начальник |
| **↓** |  |
| Документ вылö резолюция гижöм | Агентствоса юрнуöдысь, Агентствоса юрнуöдысьöс вежысь, веськöдланiнса начальник |
| **↓** |  |
| Делопроизводствоса даннöйяс базаö документлысь вöчысь да резолюция йылысь юöр пыртöм | Кадръяс да котыртан удж юкöн |
| **↓** |  |
| Юкöнса начальниклы резолюцияса документ сетöм | Кадръяс да котыртан удж юкöн |
| **↓** |  |
| Резолюцияа документ видлалöм | Юкöнса начальник |
| **↓** |  |
| Вöчысьлы видлавны документ сетöм | Юкöнса начальник |

«Коми Республикаса эмбур да мукöд инöд да оланпасöн урчитöм кöсйöмъяс торкалöмъяслöн анализ» административнöй процедура

|  |  |  |  |  |  |
| --- | --- | --- | --- | --- | --- |
| Вöчöмторъяссö збыльмöдö вöчысь | | | | | |
| Вöчысьлы документ воöм | | |  | | |
| **↓** | | |  | | |
| Резолюциякöд, збыльмöдан кадколастъяскöд, документ сюрöскöд тöдмасьöм | | |  | | |
| **↓** | | |  | | |
| Коми Республикаса эмбур да мукöд инöд да оланпасöн урчитöм кöсйöмъяс торкалöмъяс вылö документлысь анализ вöчöм | | |  | | |
| **↓** | | |  | | |
| Иск (шыöдчöм) сетöмлысь, ёрд акт обжалуйтöмлысь да/либö мунан ёрд процессö либö ёрдын кындзи дорйöмö пырöдчöм подувъясъяслысь анализ вöчöм | | |  | | |
| **↓** | | |  | | |
| Решениеяс пиысь öтиöс примитöм | | | | | |
| Содтöд юöр либö документъяс корöмлöн коланлун йылысь | Эмöсь иск (шыöдчöм) лöсьöдöмлы да сетöмлы подувъяс | Эмöсь ёрд актъяс обжалуйтöмлы подувъяс | Эмöсь мунан ёрд процессö пырöдчöмлы подувъяс | Эмöсь Коми Республикаса эмбур да мукöд инöд да оланпасöн урчитöм кöсйöмъяс ёрдын кындзи дорйöмлы подувъяс | Вылынджык вайöдöм вöчöмторъяс нуöдöмлы подувъяс абуöсь, сы лыдын Коми Республикаса инöдъяссö да кöсйöмъяссö абу торкöма |
| **↓** | | |  | | |
| Шыöдчысьлы юöртöм | | | | | |

«Канму удж збыльмöдöм (доръян вöчöмторъяс олöмö пöртöм) могысь Россия Федерацияса оланпастэчаслöн корöмъясöн урчитöм документъяс чукöртöм» административнöй процедура

|  |  |
| --- | --- |
| Вöчöмторъяссö збыльмöдö вöчысь | |
| Запрос бала дасьтöм | |
| **↓** |  |
| Запрос бала сöгласуйтöм да кырымалöм | |
| **↓** |  |
| Запрос ыстöм вылö сетöм | |
| **↓** |  |
| Запрос вылö вочакыв (содтöд юöр либö документъяс) воöм | |
| **↓** |  |
| Тайö Регламентлöн 20.3 пунктса 4-8 абзацъясöн урчитöм решениеяс пиысь öтиöс примиттöм дырйи Регламентса 20 пункт олöмö пöртöм | |

«Иск (шыöдчöм) лöсьöдöм да сетöм» административнöй процедура

|  |  |  |
| --- | --- | --- |
| Вöчöмторъяссö збыльмöдö вöчысь | | |
| Удж планируйтöм |  | |
| **↓** |  | |
| Воöм юöрлöн тырвыйöлунлысь анализ вöчöм | → | Содтöд юöр корны коланлун дырйи збыльмöдöны Регламентлысь 22 п. |
| **↓** |  | |
| Иск бала дасьтöм |  | |
| **↓** |  | |
| Иск бала сöгласуйтны да кырымавны сетöм |  | |
| **↓** |  | |
| Иск ыстöм вылö сетöм |  | |

«Ёрд актъяс обжалуйтöм» административнöй процедура

|  |  |  |
| --- | --- | --- |
| Вöчöмторъяссö збыльмöдö вöчысь | | |
| Удж планируйтöм |  | |
| **↓** |  | |
| Воöм юöрлöн тырвыйöлунлысь анализ вöчöм | → | Содтöд юöр корны коланлун дырйи збыльмöдöны Регламентлысь 22 п. |
| **↓** |  | |
| Норасьöм бала дасьтöм |  | |
| **↓** |  | |
| Норасьöм бала сöгласуйтны да кырымавны сетöм |  | |
| **↓** |  | |
| Норасьöм ыстöм вылö сетöм |  | |

«Ёрдын, третейскöй ёрдын Коми Республикалысь кöсйöмъяс петкöдлöм» административнöй процедура

|  |  |  |  |  |  |  |  |
| --- | --- | --- | --- | --- | --- | --- | --- |
| Вöчöмторъяссö збыльмöдö вöчысь | | | | | | Вöчöмторъяссö збыльмöдö юкöнса начальник | |
| Удж планируйтöм | | | | | |  | |
| **↓** | | | | | |  | |
| Воöм юöрлöн тырвыйöлунлысь анализ вöчöм | | → | | | Содтöд юöр корны коланлун дырйи збыльмöдöны Регламентлысь 22 п. |  | |
| **↓** | | | | | |  | |
| Ёрд процессö пырöдчöмлöн коланлунлысь анализ вöчöм | → | | | | Ёрд процессö пырöдчöмлысь ковтöмлун йылысь юкöнса начальниклы юöртöм |  | |
|  | | | | | | **↓** | |
|  | | | | | | Отзыв лöсьöдны коланлун йылысь решение примитöм | Отзыв лöсьöдöмын ковтöмлун йылысь решение примитöм |
| ← | | | | | |  | |
| Отзыв бала лöсьöдöм | | | |  | |  | |
| **↓** | | | | | |  | |
| Отзыв бала сöгласуйтны да кырымавны сетöм | | | |  | |  | |
| **↓** | | | | | |  | |
| Отзыв ыстöм вылö сетöм | | | |  | |  | |
| **↓** | | | | | |  | |
| Ёрд заседание дорö дасьтысьöм | | | | → | | Ёрд процессö пырöдчöмлöн коланлун йылысь решение примитöм | Ёрд процессö пырöдчöмлысь ковтöмлун йылысь решение примитöм |
| ← | | | | | |  | |
| Ёрд заседаниеö пырöдчöм | | |  | | |  | |
| **↓** | | | | | |  | |
| Ёрд заседаниелöн мунанног йылысь юöр дасьтöм да юкöнса начальниклы сетöм | | |  | | |  | |

«Коми Республикаса эмбур да мукöд инöд да оланпасöн урчитöм кöсйöмъяс ёрдын кындзи дорйöм» административнöй процедура

|  |  |  |
| --- | --- | --- |
| Вöчöмторъяссö збыльмöдö вöчысь | | |
| Ёрдын кындзи дорйöм вылö подувъяс | | |
| Удж планируйтöм |  |  |
| ↓ |  |  |
| Воöм юöрлöн тырвыйöлунлысь анализ вöчöм | → | Содтöд юöр корны коланлун дырйи збыльмöдöны Регламентлысь 22 п. |
| ↓ |  |  |
| Инöд доръян органъясö шыöдчöм бала дасьтöм |  |  |
| ↓ |  |  |
| Шыöдчöм бала сöгласуйтны да кырымавны сетöм |  |  |
| ↓ |  |  |
| Шыöдчöм ыстöм вылö сетöм |  |  |

«Иск (шыöдчöм) сетöмлы, ёрд акт обжалуйтöмлы либö Коми Республикаса эмбур да мукöд инöд да оланпасöн урчитöм кöсйöмъяс ёрдын кындзи дорйöмлы подувъяслöн абутöм йылысь шыöдчысьлы вочакыв лöсьöдöм да ыстöм» административнöй процедура

|  |
| --- |
| Вöчöмторъяссö збыльмöдö вöчысь |
| Удж планируйтöм |
| ↓ |
| Вочакыв бала дасьтö |
| ↓ |
| Вочакыв бала сöгласуйтны да кырымавны сетöм |
| ↓ |
| Вочакыв ыстöм вылö сетöм |

Вуджöдіс Коснырева Е.Г., 34471 пас